C 484/30
ET
Euroopa Liidu Teataja
20.12.2022
Euro käibemüntide uus rahvuslik külg (2022/C 484/12)
Portugali käibele lastava uue 2-eurose mälestusmündi rahvuslik külg Euro käibemündid on seadusliku maksevahendina kasutusel kogu euroalal.
Müntidega ametialaselt tegelevate isikute ja laiema avalikkuse teavitamiseks avaldab komisjon kõikide uute euromüntide kujunduse kirjelduse (1).
Vastavalt nõukogu 10. veebruari 2009. aasta järeldustele (2) võivad euroala liikmesriigid ja riigid, kes on Euroopa Liiduga sõlminud euro käibemüntide käibelelaskmist käsitleva rahanduskokkuleppe, lasta käibele euro mälestusmünte.
Selleks peavad olema täidetud teatavad tingimused, millest peamine on nõue, et mälestusmündina kasutataks üksnes 2-eurost münti.
Mälestusmüntide tehnilised näitajad vastavad tavaliste 2-euroste käibemüntide näitajatele, kuid nende rahvuslikul küljel on mälestust jäädvustav motiiv, mis on riigi või Euroopa tasandil sümboolne.
Käibele laskev riik: Portugal Motiiv: Atlandi ookeani lõunaosast ülelennu 100. aastapäev.
Ülelennu sooritasid 1922. aastal Gago Coutinho ja Sacadura Cabral Kujunduse kirjeldus: Ülelennu sooritamiseks kasutati ainult sisemisi navigeerimisvahendeid: modifitseeritud sekstanti ja kursi korrigeerijat.
Mündil on kujutatud üks kolmest Fairey III biplaanist, mida kasutati Lissaboni ja Rio de Janeiro vahelise lennu sooritamiseks.
Mündi serval on kiri „TRAVESSIA DO ATLÂNTICO SUL“ (ATLANDI OOKEANI LÕUNAOSAST ÜLELEND).
Lennuki all on kiri „PORTUGAL 1922–2022“.
Rahapaja tunnuseks on rahapaja portugalikeelne nimi „CASA DA MOEDA“.
Mündi välisringil on kujutatud Euroopa Liidu lipu 12 tähte.
Käibele lastavate müntide hinnanguline arv: 1 000 000 Käibele laskmise aeg: 2022. aasta märts
(1) Vt EÜT C 373, 28.12.2001, lk 1, kus on esitatud teave kõikide 2002. aastal käibele lastud müntide rahvusliku külje kohta.
(2) Vt majandus- ja rahandusküsimuste nõukogu 10. veebruari 2009. aasta järeldused ning komisjoni 19. detsembri 2008. aasta soovitus, mis käsitleb ühiseid suuniseid euro käibemüntide liikmesriike tähistavate külgede ja kõnealuste müntide emiteerimise kohta (ELT L 9, 14.1.2009, lk 52).